Pengerusi Suruhanjaya Kesatuan Afrika

Pengerusi Suruhanjaya Kesatuan Afrika ialah ketua Suruhanjaya Kesatuan Afrika (AUC). Mereka merupakan ketua pegawai eksekutif, wakil undang-undang bagi Kesatuan Afrika (AU) dan ketua pegawau perakaunan bagi Suruhanjaya. Jawatan tersebut dipilih untuk tempoh empat tahun, boleh diperbaharui sekali oleh Perhimpunan Kesatuan Afrika.

Jawatan itu didahului oleh Setiausaha Agung OAU dan peranan itu menjadi lebih berkuasa selepas pembentukan AU. Pengerusi bertanggungjawab dalam pelbagai perkara, termasuklah kewangan dan pentadbiran Suruhanjaya, melantik dan mengurus kakitangan Suruhanjaya serta menyimpan perjanjian dan instrumen undang-undang.

 Peranan 
Pengerusi Suruhanjaya merupakan ketua pegawai eksekutif, wakil undang-undang bagi Kesatuan Afrika (AU) dan ketua pegawai perakaunan bagi Suruhanjaya. Pengerusi bertanggungjawab dalam perkara berkaitan kewangan dan pentadbiran Suruhanjaya, mempromosikan objektifnya, berurusan dengan pihak berkepentingan utama (seperti negara anggota, rakan kongsi pembangunan, blok serantau), melantik dan mengurus kakitangan Suruhanjaya serta menyimpan persetiaan dan instrumen undang-undang AU dan Pertubuhan Perpaduan Afrika (OAU). Pengerusi Suruhanjaya juga bertanggungjawab untuk memudahkan dan melaporkan semua mesyuarat organisasi di dalam AU dan memastikan pematuhan antara semua inisiatif AU. Mereka juga menyediakan laporan tahunan AU.

Pengerusi Suruhanjaya dipilih untuk tempoh empat tahun, boleh diperbaharui sekali, oleh Perhimpunan Kesatuan Afrika. Pemilihannya adalah melalui undi sulit dan mesti mempunyai majoriti dua pertiga daripada anggota pemilih yang hadir. Jawatan itu menerima gaji bulanan sebanyak  $15,576.75 berserta faedah untuk membiayai pendidikan anak-anak pemegangnya.

 Senarai 
PotretPengerusiMula menjawatTamat menjawatNegaraRantau–100x100pxAmara Essy9 Julai 200216 September 2003Afrika Barat1114x114pxAlpha Oumar Konaré16 September 200328 April 2008Afrika Barat292x92pxJean Ping28 April 200815 Oktober 2012Afrika Tengah386x86pxNkosazana Dlamini-Zuma15 Oktober 201214 Mac 2017Selatan Afrika4112x112pxMoussa Faki14 Mac 2017MenyandangAfrika Tengah5100x100pxMahamoud Ali YoussoufAkan datangAfrika Timur

 Lihat juga 
 Pengerusi Kesatuan Afrika

 Rujukan 

Kategori:Suruhanjaya Kesatuan Afrika